3เดือนแรกสมาชิกกบข.แห่เลือกลงทุนเอง
กบข.เผยไตรมาสแรกสมาชิก กบข.เลือกแผนการลงทุนด้วยตัวเอง&nbsp; 508 ราย พบสมาชิกส่วนใหญ่เลือกแผนผสมหุ้นทวีสูงสุด
15 เม.ย. 2554

กบข.เผยไตรมาสแรกสมาชิก กบข.เลือกแผนการลงทุนด้วยตัวเอง  508 ราย พบสมาชิกส่วนใหญ่เลือกแผนผสมหุ้นทวีสูงสุด
น.ส.โสภาวดี เลิศมนัสชัย เลขาธิการกองทุนบำเหน็จบำนาญข้าราชการ(กบข.) กล่าวว่า ไตรมาส 1 ของปี 2554 สมาชิก กบข.เลือกแผนการลงทุนด้วยตนเอง ตามโครงการ “My Choice…My Chance เราเลือกได้”  ใน 4 ทางเลือกของแผนการลงทุน มีจำนวนทั้งสิ้น 508 ราย โดยสมาชิกส่วนใหญ่เลือกแผนผสมหุ้นทวีมากถึง 480 ราย 
สำหรับ 4 ทางเลือกของแผนการลงทุน ประกอบด้วย 1.แผนตลาดเงิน 2.แผนตราสารหนี้  3.แผนหลักหรือแผนปัจจุบัน และ 4.แผนผสมหุ้นทวี รวมทั้งสิ้น 508 ราย โดยสมาชิกส่วนใหญ่เลือกแผนผสมหุ้นทวีมากถึง 480 ราย 
“ไตรมาสแรกนี้ สมาชิก กบข. เลือกแผนการลงทุนมากถึง 508 ราย นับว่าสูงมากเมื่อเทียบกับครึ่งปีหลังของปี 53 ที่มีสมาชิกเลือกแผนการลงทุนทั้งสิ้น 673 ราย สะท้อนให้เห็นว่า สมาชิก กบข.มีความเข้าใจการลงทุนมากขึ้น จึงเลือกแผนการลงทุน และเปลี่ยนตามความต้องการโดยพิจารณาผลตอบแทนที่คาดหวังและความเสี่ยงควบคู่กันไปด้วย”
ทั้งนี้ จากข้อมูลสมาชิกที่เลือกแผนการลงทุนตั้งแต่เดือนก.ค.2553 – มี.ค.2554 มีสมาชิกเลือกแผนการลงทุนรวม 1,181 ราย แบ่งเป็นแผนผสมหุ้นทวี 1,103 ราย แผนตราสารหนี้ 43 ราย แผนตลาดเงิน  30 ราย และ แผนหลัก 5 ราย